Historia Daniae
Historia Daniae regni coniuncti saeculo octavo coepit, sed documenta historica regionem geographicam hominesque ibi habitantís describunt, quae erant Dani, ex anno 500 aut antea. Quae documenta scripta Iordanem et Procopium comprehendunt. Danis anno 960 fere Christianizatis, regnum certe erat. Margarita II, regina hodie regnans, progenies est Gormi Senicis) et Haraldi Dentis Lividi regum Viccingorum illius aevi, quam ob rem monarchia Daniae veterrima in Europa videtur. Regioni nunc Daniae appellatae est praehistoria diuturna et multiplex, quia terra a nonnullis culturis gentibusque praehistoricis annos 12 000 fere, ex palaeolithico exeunte, cultebatur. Historia Daniae plerumque mota est a loco geographico inter maria Germanicum et Balticum, loco qui ad oeconomiam resque militares magni momenti pertinet inter Sueciam et Germaniam, in mediis certaminibus de dominio maris Baltici. Diu certabat Dania cum Suecia de terris Scaniis et cum Germania de Slesvico (fief? Danico) et Holsatia (fief Germanico). Dania in his certaminibus ad ultimum victa est, unde terrae Scaniae Sueciae primum et Slesvicum-Holsatia Imperio Germanico demum concessit. Post Norvegiam anno 1814 concessam, Dania Faeroas, Groenlandiam, Islandiam, veteresque colonias Norvegicas, iam tenebat. Islandia saeculo vicensimo libertatem vindicavit, Groenlandia et Faroae integrae regni Daniae facta sunt, et Slesvicum septentrionale se cum Dania anno 1920 post referendum consociavit. Dania secundo bello mundano a Germania nazistica capta est, sed a copiis Britannicis Alligatis anno 1945 liberata est, postquam se ad Consociationem Nationum consociavit. Secundo bello mundano confecto belloque frigido continuante, Dania se cum NATO, foedere militari, statim consociavit anno 1949 socius conditor.